b"\n_START_ARTICLE_\nJerusalem, min elskede\n_START_SECTION_\nHandling\n_START_PARAGRAPH_\n\xc2\xbbJerusalem, min elskede\xc2\xab\xc2\xa0er en film om troens kompromisl\xc3\xb8se beskaffenhed i Jerusalem. Instrukt\xc3\xb8rens s\xc3\xb8gen efter tro bliver her den 'lille historie', der afspejler Jerusalems 'store historie' - en historie om tab, fortr\xc3\xa6ngning og k\xc3\xa6rlighed. Filmens ydre spor f\xc3\xb8lger tre profeter og deres dagligdag midt i Jerusalems vold. Hver is\xc3\xa6r repr\xc3\xa6senterer de byens tre monoteistiske religioner: den j\xc3\xb8diske velg\xc3\xb8renhedsarbejder, Israel, den muslimske narkobehandler, Muhammad, og den amerikanske gadeprofet, Ted. Vidt forskellige m\xc3\xa6nd, der hver for sig har planer med instrukt\xc3\xb8ren. Filmens indre spor f\xc3\xb8lger s\xc3\xa5ledes instrukt\xc3\xb8rens egen eksistentielle udforskning af tro. Vi ser ham underg\xc3\xa5 hypnose i jagten efter en forklaring p\xc3\xa5, hvorfor hans elskede Jerusalem, og disse m\xc3\xa6nd fik ham til at miste sin tro."